|  |
| --- |
| **Naziv akta: Odluka o izmjenama i dopunama Odluke o načinu pružanja javne usluge sakupljanja komunalnog otpada na području Općine Dobrinj** |
| **Razdoblje savjetovanja: od 16.6.2023. - 16.7.2023.** |
| **Korisnik** | **Komentar** | **Datum** | **Status** | **Odgovor** |
| Dubravka Dijanic | Dubravka Dijanić Primjedba1 E-savjetovanje nije započelo 16.06.2023. kao što je navedeno, jer je na web stranici objavljeno tek nakon 30.06.2023. Trajanje savjetovanja s javnošću za odluku JLS o načinu pružanja javne usluge od 01.07. - 16.07.2023. (ili još kraće) nije sukladno Zakonu o pravu na pristup informacijama i Zakonu o gospodarenju otpadom. | 16.7.2023. 22:09 | -**Primljeno na znanje** | Prima se na znanje primjedba te se ističe da će predlagatelj primjedbu uzeti u obzir, a da je moguće da je do različitog tumačenja oko razdoblja trajanja savjetovanja došlo iz administrativnih razloga. |
| Dubravka Dijanic | Primjedba 2 Nacrt općinske Odluke o izmjenama i dopunama (kao i osnovnu Odluku iz 2022.g.) u potpunosti je izradio davatelj javne usluge Ponikve eko otok Krk d.o.o. a ne nadležni upravni odjel, a posljedica je da je nacrt loš za građane i za Općinu jer je izrađen zanemarujući brojne zakonske odredbe i načela, te na način da Odluka ide isključivo ide u prilog davatelju usluge a na štetu potrošača i ostalih korisnika javne usluge s područja Općine. Odluka iz 2022. sadrži odredbe koje nisu sukladne zakonu, a umjesto da se izmjenama i dopunama Odluka konačno s istim uskladi, njenim izmjenama i dopunama kakve su predložene ovim nacrtom nastaviti će se pružanje javne usluge na području Općine Dobrinj suprotno odredbama zakona. Javna usluga se, na području cijelog otoka Krka, pružala suprotno zakonu i u razdoblju od 2017. - 2022. godine, što je utvrđeno 2019. g. u nadzoru nadležnog Ministarstva koje je utvrdilo da je osim Odluke JLS nezakonit i Cjenik Ponikve eko otok Krk, no većinu utvrđenih nezakonitosti u tim Odlukama i Cjeniku (naplata po m2 itd.) JLS i Ponikve nikad nisu ispravile te su stanovnici godinama plaćali neopravdano visoku cijenu javne usluge, a neopravdano visoku cijenu plaćaju i danas, nakon donošenja Odluke iz 2022. Ovim izmjenama i dopunama Odluke, veliki broj stanovnika plaćati će još višu cijenu javne usluge zbog uvođenja dodatne naplate korištenja spremnika na javnim površinama, umjesto da se prije svega izvršila revizija kalkulacije cijene javne usluge koju je nacrtom Odluke iz 2022. neutemeljeno i proizvoljno odredio davatelj usluge a prihvatio kao prijedlog općinski načelnik i predložio Vijeću koje je takvu Odluku donijelo. Odluku je potrebno uskladiti sa zakonom, a ovim nacrtom izmjena i dopuna to nažalost nije predviđeno. | 16.7.2023. 22:57 | **- Primljeno na znanje** | Primjedbe i komentari su primljeni na znanje, ali se smatraju paušalnima. Ističe se da je predlagatelj predmetne odluke općinski načelnik, sukladno propisima. |
| Dubravka Dijanic | Prijedlog Predlažem nastavak savjetovanja s javnošću putem radnih skupina zainteresirane javnosti i stručnih osoba, te održavanjem javne rasprave s ciljem donošenja nakon 6 godina zakonite Odluke o načinu pružanja javne, sukladne potrebama i pravima građana-potrošača odnosno korisnika javnih usluga, te svim propisanim mjerama, ciljevima i načelima gospodarenja otpadom u Republici Hrvatskoj. | 16.7.2023. 23:00 | **Primljeno na znanje** | Komentar i prijedlog je primljen na znanje. |